Vetterli Model 1870
Vetterli Model 1870 je sporometna puška ostraguša koja je godine 1870. uvedena kao standardna puška italijanske vojske. Dizajnirao ju je švicarski oružar Johann-Friderich Vetterli kao adaptaciju vlastite brzometne Vetterlijeve puške koja je prethodne godine bila uvedena kao standardno oružje švicarske vojske. Vetterli je napravio sporometnu pušku po narudžbi italijanske vlade koja je, suočena sa financijskim posljedicama ujedinjenja mlade države odustala od brzometnog oružja, smatrajući sporometne puške "ekonomičnijim" i jeftinijim. Koristila je ispočetka metke 10,35 × 47 mm R punjenje crnim barutom. 

Godine 1882. je poslužila kao model za brzometnu pušku Vetterli-Bertoldo Mod. 1870/82 uvedenu u ratnoj mornarici, a 1887. je uvedena i vojna brzometna verzija poznata kao Vetterli-Vitali Mod. 1870/87, koju će, pak, nekoliko godina kasnije zamijeniti mnogo poznatija Mannlicher Carcano. Za vrijeme Prvog svjetskog rata je za pozadinske trupe uvedena verzija Vetterli-Vitali Mod. 1870/87/16 za metke 6,5 × 52 mm Mannlicher-Carcano.

Vanjske veze
Detaljna fotografija. 
Descrizione di un Fucile da fanteria. 
Descrizione di un Moschetto TS.
Fucili italiani del periodo risorgimentale.
Le baionette dei Vetterli.

Puške